**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республика мутасын 2011-2015 вояс вылö «Оланiн» федеральнöй торъя мога уджтаслöн «Том семьяясöс оланiнöн могмöдöм» уджтасув збыльмöдöм кузя удж котыртöм йылысь**

Коми Республикаса Правительство шуис:

1. Сетны Коми Республикаса йöзöс велöдан министерстволы 2011-2015 вояс вылö «Оланiн» федеральнöй торъя мога уджтаслöн «Том семьяясöс оланiнöн могмöдöм» уджтасув збыльмöдöм кузя уджмогъяс Россия Федерацияса субъектъяслöн олöмö пöртысь власьт органъяслы индöм компетенция серти, мый артышöма «2011-2015 вояс вылö «Оланiн» федеральнöй торъя мога уджтас йылысь» Россия Федерацияса Правительстволöн 2010 во öшым тöлысь 17 лунся 1050 №-а шуöмöн.

2. Урчитны, мый Коми Республикаса йöзöс велöдан министерство том семьяяслысь – 2011-2015 вояс вылö «Оланiн» федеральнöй торъя мога уджтаслöн «Том семьяясöс оланiнöн могмöдöм» уджтасулын участвуйтысьяслысь, кодъяс кöсйöны планируйтан воö босьтны олан жыр вылö либö ас оланiн стрöитан объект ньöбöм вылö социальнöй мынтан сьöм, своднöй список лöсьöдöмсянь 3 уджалан лун чöжöн мöдöдö сiйöс Коми Республикаса сьöм овмöс министерствоö тöд вылö босьтöм могысь.

3. Тайö шуöмсö олöмö пöртöм бöрся видзöдны Коми Республикаса Юралысьöс вежысь В.В. Стахановлы.

Коми Республикаса Юралысь В.Гайзер

Сыктывкар

2011 вося косму тöлысь 11 лун

140 №

Исакова 1 121 пас